På 1800-tallet fikk badescenen et høydepunkt innen klassisisme, realisme og impresjonisme. Orientalske tema som harem og hammam ble utbredt. Disse scenene bygget på fantasi, ettersom utenforstående menn vanligvis ikke hadde tilgang til muslimske kvinner. På andre halvdel av hundreåret gikk kunstnere bort fra mytologi og eksotisisme, og malte samtidige, vestlige kvinner som badet. Edgar Degas laget for eksempel over 100 malerier med badescener. Badere ble værende et populært motiv blant avantgardekunstnere på begynnelsen av 1900-tallet.